
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 65 


10 Μαρτίου 2000 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 77 
Σύσταση νομικού προσώπου ιδιωτικού δικαίου με την ε¬ 
πωνυμία «Εθνικό Κέντρο Έρευνας και Τεχνολογικής Α¬ 
νάπτυξης» (Ε.Κ.Ε.Τ.Α.). 

Ο ΠΡΟΕΔΡΟΣ ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 25 παρ. 1 του Ν. 1514/85 «Α¬ 
νάπτυξη της επιστημονικής και τεχνολογικής έρευνας» (ΦΕΚ 
ΑΊ 3), β) των άρθρων 23 παρ. 1 περ. ιστ’ και 24 παρ. 1 και 2 πε- 
ρίπτ. Β’του Ν. 1558/1985 «Κυβέρνηση και Κυβερνητικά όργα¬ 
να» (ΦΕΚ Α’ 137) καθώς και του άρθρου 29Ατου ιδίου νόμου 
το οποίο προσετέθη με το άρθρο 27 του ν. 2081/92 (150Α) και 
τροποποιήθηκε με το άρθρο 1 παρ. 2Ατου ν. 2469/97 (38Α), 
γ) του Π.Δ. 27/96 «Συγχώνευση των Υπουργείων Τουρισμού, 
Βιομηχανίας, Ενέργειας και Τεχνολογίας και Εμπορίου στο Υ¬ 
πουργείο Ανάπτυξης (ΦΕΚ Α’ 19) δ) του άρθρου 22 του ν. 
2362/95 «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις» (247Α), ε) την αριθμ. 
8211/8.3.1999 κοινή απόφαση του Πρωθυπουργού και της Υ¬ 
πουργού Εσωτερικών, Δημόσιας Διοίκησης και Αποκέντρω¬ 
σης για την ανάθεση αρμοδιοτήτων στους Υφυπουργούς Ε¬ 
σωτερικών, Δημόσιας Διοίκησης και Αποκέντρωσης Λεωνίδα 
Τζανή και Γεώργιο Φλωρίδη ΦΕΚ 198 Β', στ) την αριθμ. 
1107147/1239/0006Α/4-10-96 κοινή απόφαση του Πρωθυ¬ 
πουργού και του Υπουργού Οικονομικών «Ανάθεση αρμοδιο¬ 
τήτων του Υπουργού Οικονομικών στους Υφυπουργούς Οι¬ 
κονομικών» (922Β), ζ) την σύμφωνη γνώμη του Εθνικού Γνω- 
μοδοτικού Συμβουλίου Ερευνας (ΕΓΣΕ) η οποία διατυπώθηκε 
στα πρακτικά συνεδρίασης της 7.1.2000 και η) την σύμφωνη 
γνώμη του Επιστημονικού Συμβουλίου του Ε.Ι.Τ.ΧΗ.Δ. βάσει 
του άρθρου 25παρ. 1 ατουΝ. 1514/1985 η οποία διατυπώθη¬ 
κε στα πρακτικά της 22ης συνεδρίασης την 21.10.1999. 

2. Το γεγονός ότι από την εφαρμογή του παρόντος α) δεν 
προκύπτει πρόσθετη δαπάνη για τα Ινστιτούτα Ε.Ι.Τ.ΧΗ.Δ. 
και Ι.Π.ΤΗΛ. των οποίων τα προβλεπόμενα από το Π.Δ. 
432/1987 για το Ε.Ι.Τ.ΧΗ.Δ και το Π.Δ. 17/1998 για το 
Ι.Π.ΤΗΛ. κονδύλια μεταφέρονται στον προϋπολογισμό του 
Ε.Κ.Ε.Τ.Α., δηλαδή για το Ε.Ι.Τ.ΧΗ.Δ για το οικονομικό έτος 
2000 προκύπτει δαπάνη ύψους 262.000.000 δρχ. που θα κα¬ 
λυφθεί από τον Τακτικό Προϋπολογισμό της Γ ενικής Γ ραμ- 
ματείας Έρευνας και Τεχνολογίας με αντίστοιχη μεταφορά 
από τον κωδικό 2515 και ανάλογο ποσό για τα επόμενα έτη 
(2001-2004) που θα καλυφθεί από τον Τακτικό Προϋπολογι¬ 


σμό της Γενικής Γραμματείας Έρευνας και Τεχνολογίας 
ΚΑΕ2419 και ανάλογο ποσό για τα έτη 2003 και 2004. Για το 
Ι.Π.ΤΗΛ. για τα οικονομικά έτη 2000, 2001 και 2002 προβλέ- 
πεται δαπάνη 460.000.000 δρχ. που θα καλυφθεί ως εξής: 
Για το οικονομικό έτος 2000 δαπάνη 160.000.000 δρχ. από 
την οποία ποσό 150.000.000 δρχ. θα καλυφθεί από το Μέτρο 
3.2 του προγράμματος 3 (Ερευνητικός Ιστός) του Επιχειρη¬ 
σιακού Προγράμματος Έρευνας και Τεχνολογίας II (ΕΠΕΤΙΙ) 
και ποσό 10.000.000 δρχ. από τον Τακτικό Προϋπολογισμό 
της Γενικής Γραμματείας Έρευνας και Τεχνολογίας ΚΑΕ 
2419. Για τα οικονομικά έτη 2001 και 2002 δαπάνη 
150.000.000 δρχ. ανά έτος η οποία θα καλυφθεί από τον Τα¬ 
κτικό Προϋπολογισμό της Γενικής Γραμματείας Έρευνας 
και Τεχνολογίας ΚΑΕ 2419. β) γιατη σύσταση των διατου πα¬ 
ρόντος ιδρυόμενων Ινστιτούτου Αγροβιοτεχνολογίας και Ιν¬ 
στιτούτου Μεταφορών προκύπτει πρόσθετη δαπάνη για τα 
πρώτα πέντε έτη της λειτουργίας τους για το καθένα ως ε¬ 
ξής : 160.000.000 για το πρώτο έτος λειτουργίας (οικονομι¬ 
κό έτος 2000). 160.000.000 για το δεύτερο έτος λειτουργίας 
(οικονομικό έτος 2001). 160.000.000 για το τρίτο έτος λει¬ 
τουργίας (οικονομικό έτος 2002). 150.000.000 για το τέταρ¬ 
το έτος λειτουργίας (οικονομικό έτος 2003) και 150.000.000 
για το πέμπτο έτος λειτουργίας (οικονομικό έτος 2004). Η 
προκαλούμενη δαπάνη θα καλυφθεί κατά το ήμισυ από τον 
Τακτικό Προϋπολογισμό της Γενικής Γραμματείας Έρευνας 
και Τεχνολογίας ΚΑΕ 2419 και το υπόλοιπο ήμισυ από το Ε¬ 
πιχειρησιακό Πρόγραμμα Έρευνας και Τεχνολογίας III (Ε- 
ΠΕΤ III) γ) για τα έξοδα της Κεντρικής Διοίκησης προκύπτει 
πρόσθετη δαπάνη 150.000.000 ετησίως που θα καλυφθεί α¬ 
πό τον τακτικό προϋπολογισμό της Γ ενικής Γ ραμματείας Έ¬ 
ρευνας και Τεχνολογίας (ΚΑΕ 2419). Συμπερασματικά η επι¬ 
πρόσθετη συνολική δαπάνη πού προκαλείται ετησίως είναι 
κατά μέσον όρο 310.000.000 πού θα καλυφθεί από τον τα¬ 
κτικό προϋπολογισμό της Γ ενικής Γ ραμματείας Έρευνας 
και Τεχνολογίας ΚΑΕ 2419. 

3. Τη γνωμοδότηση του Συμβουλίου της Επικράτειας με α¬ 
ριθμό 93/24.2.2000 μετά από πρόταση του Υπουργού Ανά¬ 
πτυξης και των υφυπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομικών αποφασίζουμε: 

Άρθρο 1 

Σύσταση, επωνυμία, έδρα. 

1. Το Ερευνητικό Ινστιτούτο Τεχνικής Χημικών Διεργασιών 
(Ε.Ι.Τ.ΧΗ.Δ) που ιδρύθηκε με το Π.Δ. 8/1985 (ΦΕΚΑ’ 6) και ε¬ 
νοποιήθηκε οτο «Ιδρυμα Τεχνολογίας και Έρευνας» (Ι.Τ.Ε.) 

που ιδρύθηκε με το Π.Δ. 432/1987 (ΦΕΚΑ’ 204), το «Ινστιτού¬ 
το Πληροφορικής και Τηλεματικής (Ι.Π.ΤΗΛ.) που ιδρύθηκε 
μετοΠ.Δ. 17/1998 (ΦΕΚΑ’ ...)ταοποίαεποπτεύονταιαπότον 
Υπουργό Ανάπτυξης, καθώς και το «Ινστιτούτο Αγροβιοτε- 
χνολογίας» (ΙΝ.Α.) και το «Ινστιτούτο Μεταφορών» (Ι.ΜΕΤ.) 
που ιδρύονται δια του παρόντος, ενοποιούνται και συνιστούν 
ενιαίο νομικό πρόσωπο, ιδιωτικού δικαίου, μη κερδοσκοπικού 
χαρακτήρα, με την επωνυμία «Εθνικό Κέντρο Έρευνας και Τε- 
χνολογικής Ανάπτυξης» (Ε. Κ. Ε.Τ. Α.). Η επωνυμία αυτή για τις 
σχέσειςτου Ε.Κ.Ε.Τ.Α. μετο εξωτερικό μεταφράζεται σε Οθιί- 
ΙγθΙογ Βθ5θ3ΓθΙι από ΤοοΙιηοΙοργ ΗθΙΙ35 (ΟΕ.Π.Τ.Η). 

2. Η έδρα του Ε.Κ.Ε.Τ.Α. είναι στη Θεσσαλονίκη, δύναται ό¬ 
μως το Δ.Σ. με απόφασή του να ιδρύει παραρτήματα σε άλλες 
πόλεις της Ελλάδος ή να θεωρεί ως παραρτήματα υπάρχο¬ 
ντες φορείς, συναφείς με τους στόχους του Ε.Κ.Ε.Τ.Α. 

Άρθρο 2. 

Εποπτεία 

1. Το Ε.Κ.Ε.Τ.Α. εποπτεύεται από τον Υπουργό Ανάπτυξης. 

2. Η ασκούμενη επί του Ε.Κ.Ε.Τ.Α. εποπτεία από το Υπουρ¬ 
γείο Ανάπτυξης περιλαμβάνει οικονομικό και διαχειριστικό έ¬ 
λεγχο, καθώς και διοικητικό έλεγχο σχετικά με τη νομιμότητα 
των πράξεων και ενεργειών των οργάνων διοίκησης αυτού. 

3. Μέσα στουςτέσσερις πρώτους μήνες κάθε έτους γίνεται 
ο ετήσιος τακτικός έλεγχος της οικονομικής διαχείρισης του 
Ε.Κ.Ε.Τ.Α., του προηγούμενου έτους, από δύο Ορκωτούς Λο¬ 
γιστές που ορίζονται από το Σώμα Ορκωτών Λογιστών ύστε¬ 
ρα από αίτηση του Ε.Κ.Ε.Τ.Α. Η έκθεση του πορίσματος ε¬ 
λέγχου κοινοποιείται στον εποπτεύοντα Υπουργό έως την 
30η Ιουνίου του ίδιου έτους. Ο Υπουργός μπορεί να διατάξει 
οποτεδήποτε έκτακτο έλεγχο οικονομικής διαχείρισης του 
Ε.Κ.Ε.Τ.Α. Οι δαπάνες του ελέγχου βαρύνουντο Ε.Κ.Ε.Τ.Α. 

Άρθρο 3 
Σκοπός 

1. Σκοπός του Ε.Κ.Ε.Τ.Α. είναι η διεξαγωγή βασικής και κυ¬ 
ρίως εφαρμοσμένης και τεχνολογικού χαρακτήρα έρευνας, η 
ανάπτυξη εφαρμογών και προϊόντων για τη βιομηχανική, οικο¬ 
νομική και κοινωνική αξιοποίηση των ερευνητικών αποτελε¬ 
σμάτων καθώς και η παροχή υπη ρεσιών για την ερευνητική και 
τεχνολογική υποστήριξη της παραγωγικής διαδικασίας και της 
οικονομικής και κοινωνικής ανάπτυξης ιδίως στους τομείς: α) 
Τεχνικής Φυσικών και Χημικών Διεργασιών, β) Πληροφορικής, 
Τηλεματικής και Τηλεπικοινωνιών, γ) Μεταφορών και δ) Αγρο¬ 
τικής παραγωγής και παραγωγής και ελέγχου των τροφίμων 
χωρίς να αποκλείεται η ένταξη και άλλων συναφών τομέων εν¬ 
διαφέροντος με ομόφωνη απόφαση του Δ.Σ. του Ε.Κ.Ε.Τ.Α. 

2. Για την επίτευξη των πιο πάνω σκοπών, το Ε.Κ.Ε.Τ.Α.: 

α) Εκπονεί μελέτες κάθε φύσης και εκτελεί ή διαχειρίζεται ε¬ 
γκεκριμένα από το Δ.Σ. του Ε.Κ.Ε.Τ.Α. ερευνητικά και τεχνο¬ 
λογικά ή αναπτυξιακά προγράμματα και έργα για την προώ¬ 
θηση των δικών του σκοπών ή για λογαριασμό της Γ ενικής 
Γραμματείας Έρευνας και Τεχνολογίας ή τρίτων που αποβλέ¬ 
πουν στην λύση προβλημάτων εφαρμογής και αξιοποίησης 
των επιστημονικών γνώσεων ή βρίσκονται σε δοκιμαστικό στά¬ 
διο και τα οποία εμπίπτουν στους πιο πάνω τομείς της παρ. 1. 

β) Συνεργάζεται με φορείς της παραγωγικής διαδικασίας, ι¬ 
δίως της Βόρειας Ελλάδας αλλά και ολόκληρης της χώρας 
και της αλλοδαπής, και προωθεί την οικονομική αξιοποίηση 
των αποτελεσμάτων της έρευνας: 

- με την ανάληψη τεχνολογικών αξιολογήσεων ή αποτιμή¬ 
σεων προτεινόμενων ή σε εξέλιξη ευρισκόμενων ερευνη¬ 
τικών εργασιών, 

- με την παραγωγή προϊόντων σε μικρή κλίμακα 


- με την διεξαγωγή έρευνας αγοράς ή 

- με την συνδρομή για την κατοχύρωση εφευρέσεων 
-τηνπαροχή συμβουλών και υπηρεσιών 

γ) Συνεργάζεται με τους διεθνείς οργανισμούς, την ΕΕ, το 
Δημόσιο, τα ν.π.δ.δ., τα ν.π.ι.δ, τους Ο.Τ.Α, τις κατά τόπους 
περιφέρειες, τους συνεταιρισμούς, και άλλους δημόσιους ή 
ιδιωτικούς φορείς. 

δ) Μεριμνά για την προώθηση της διασύνδεσης της έρευ¬ 
νας με την παραγωγική διαδικασία σε συνεργασία με τα ΑΕΙ 
της Χώρας ως και με άλλα ερευνητικά και τεχνολογικά ιδρύ¬ 
ματα και φορείς του εσωτερικού ή του εξωτερικού. 

ε) Συμμετέχει ή/και συνεργάζεται με Επιστημονικά και Τε¬ 
χνολογικά Πάρκα και άλλους τεχνολογικούς φορείς του εσω¬ 
τερικού ή του εξωτερικού με σκοπό την σύζευξη της έρευνας 
με την παραγωγή, τη δημιουργία συστηματικών δεσμών συ¬ 
νεργασίας και την προώθηση αξιοποίησης των ερευνητικών 
αποτελεσμάτων. 

στ) Συνεργάζεται στο εσωτερικό και στο εξωτερικό με ε¬ 
μπειρογνώμονες και κάθε είδους φορείς ειδικευμένους σε θέ¬ 
ματα του αντικειμένου του για την προώθηση του σκοπού του, 
με δυνατότητα ανάθεσης σε αυτούς ερευνητικών θεμάτων. 

ζ) Ειδικεύει επιστήμονες στους παραπάνω τομείς με την ορ¬ 
γάνωση και χρηματοδότηση ερευνητικών προγραμμάτων 
στην Ελλάδα και στο Εξωτερικό, μεταπτυχιακών σεμιναρίων, 
μεταπτυχιακών υποτροφιών, προπτυχιακών υποτροφιών, δη¬ 
μοσιεύσεων, εκδόσεων, σεμιναρίων και συνεδρίων. 

η) Παρέχει ειδική τεχνολογική επιμόρφωση για λογαριασμό 
και με χρηματοδότηση των ενδιαφερομένων φορέων ή του 
Δημοσίου, ιδρύοντας για τον σκοπό αυτό ενδεχομένως ειδικό 
νομικό πρόσωπο, εφόσον αυτό απαιτείται από το υπάρχον νο¬ 
μοθετικό πλαίσιο. 

θ) Παρέχει επιστημονικές και τεχνολογικές πληροφορίες 
στους τομείς της αρμοδιότητάς του, διαθέτοντας την κατάλ¬ 
ληλη τεχνολογική βιβλιοθήκη και βάσεις δεδομένων καθώς 
και την κατάλληλη ηλεκτρονική διασύνδεση και υποδομή. 

ι) Παράγει προϊόντα και παρέχει υπηρεσίες σχετικά με τα ε¬ 
ρευνητικά του ενδιαφέροντα, μόνο του, ή μετά από σύσταση 
θυγατρικών εταιρειών ή σε συνεργασία με άλλους φορείς ή 
με συμμετοχή του σε οποιοδήποτε παραγωγικό φορέα (π.χ. 
ΟΤΑ) ή επιχείρηση, στο εσωτερικό ή το εξωτερικό, παραγω¬ 
γής προϊόντων ή παροχής υπηρεσιών σε τομείς σχετικούς με 
τους σκοπούς του. 

ια) Ιδρύει εταιρίες τεχνολογικής βάσης (ερίη οίί) για την οι¬ 
κονομική ή κοινωνική αξιοποίηση ή εκμετάλλευση των ερευ¬ 
νητικών αποτελεσμάτων ή συμμετέχει στην ίδρυσή τους με ο¬ 
μάδες επιστημόνων σύμφωνα με την διάταξη της παραγρά¬ 
φου 3 του άρθρου 23 του νόμου 2741/1999 ή σε συνεργασία 
με άλλους παραγωγικούς φορείς. 

ιβ) Αναπτύσσει οποιαδήποτε άλλη δραστηριότητα συναφή 
με τους ως άνω σκοπούς του. 

Άρθρο 4 
Διάρθρωση. 

Το Ε.Κ.Ε.Τ.Α. αποτελείται από: 

α) Το Ινστιτούτο Τεχνικής Χημικών Διεργασιών, (Ι.Τ.ΧΗ.Δ) 
που είναι αρμόδιο για θέματα του τομέα Χημικής Μηχανικής 
που αναφέρονται ιδίως στην ανάπτυξη νέων μεθόδων και με¬ 
ταφοράς τεχνολογίας για τον εξευγενισμό και πληρέστερη α¬ 
ξιοποίηση ενεργειακών υλών και πόρων συμπεριλαμβανομέ¬ 
νων των ανανεώσιμων πηγών ενέργειας, την εφαρμογή των 
αρχών της Χημικής Μηχανικής στη βελτιστοποίηση βιομηχα¬ 
νικών διεργασιών και υλικών, με σκοπό την αύξηση της παρα¬ 
γωγικότητας, την εξοικονόμηση ενέργειας, την προστασία 
περιβάλλοντος, τη βελτίωση ποιότητας προϊόντων και νέων 
υλικών και την αξιοποίηση φυσικών πόρων, 
β) Το Ινστιτούτο Πληροφορικής και Τηλεματικής (Ι.Π.ΤΗΛ) 

που είναι αρμόδιο για θέματα Πληροφορικής, Τηλεματικής 
και Τηλεπικοινωνιών που αναφέρονται στους τομείς ιδίως της 
ψηφιακής διαλογικής μετάδοσης εικόνας, της τηλεφωνίας 
και τηλεόρασης, των τηλεματικών υπηρεσιών, της ανάπτυξης 
και τηλεπικοινωνίας διαλογικών πολυμέσων με πεδία ιδιαίτε¬ 
ρης εφαρμογής στην εκπαίδευση, στον πολιτισμό και την εκ¬ 
παιδευτική τεχνολογία, της υποστήριξης μικρομεσαίων επι¬ 
χειρήσεων σε θέματα πληροφορικής και τηλεματικής, των 
συστημάτων σταθερών και κινητών τηλεπικοινωνιών, της τε¬ 
χνολογίας τηλεσκόπησης και της τεχνολογίας δικτύων. 

γ) Το Ινστιτούτο Μεταφορών (Ι.ΜΕΤ.), που είναι αρμόδιο για 
την προώθηση της έρευνας σε θέματα προηγμένων τεχνολο¬ 
γιών και μεθόδων οργάνωσης και λειτουργίας στοντομέατων 
μεταφορών. Ειδικότερα για θέματα υποστήριξης της έρευ¬ 
νας στον τομέα μεταφορών, κυκλοφορίας και ανάπτυξης της 
αντίστοιχης υποδομής στην Ελλάδα ή στο εξωτερικό, με όλα 
τα μεταφορικά μέσα και ειδικότερα για θέματα λειτουργίας, 
οργάνωσης, προγραμματισμού, διαχείρισης, οικονομικής α¬ 
νάλυσης, ανάπτυξης ή συντήρησης της υποδομής, τεχνολο¬ 
γίας μεταφορικών μέσων και ανάλυσης των κάθε είδους επι¬ 
πτώσεων των μεταφορών στην κοινωνία, την οικονομία της 
χώρας, το περιβάλλον, κλπ. Το Ι.ΜΕΤ. παρέχει επίσης την α¬ 
ναγκαία υποστήριξη και επιστημονική τεκμηρίωση προς τους 
αρμόδιους κυβερνητικούς φορείς για τη διαμόρφωση εθνι¬ 
κής πολιτικής στα παραπάνω θέματα. 

δ)Το Ινστιτούτο Αγροβιοτεχνολογίας (ΙΝ.Α.) που είναι αρ¬ 
μόδιο για την ανάπτυξη της επιστημονικής και τεχνολογικής 
έρευνας στους τομείς της σύγχρονης γενετικής βελτίωσης 
και της αγροτοβιοτεχνολογίας και την εφαρμογή και αξιοποί¬ 
ηση των αποτελεσμάτων αυτών στους τομείς της παραγω¬ 
γής, διακίνησης, και ελέγχου των σπόρων και του πολλαπλα¬ 
σιαστικού υλικού, την γενετική του βελτίωση, την αποτύπωση 
της βιοποικιλότητας ιδίωςτου ελληνικού περιβάλλοντος σε ά¬ 
λατα είδη των οργανισμών, τη διατήρηση και αξιοποίηση των 
γενετικών πόρων, την ανάπτυξη και αξιοποίηση σύγχρονων 
μεθόδων βιοδιαγνωστικής για όλα τα είδη των οργανισμών, 
την αξιοποίηση νέων τεχνολογιών στην αντιμετώπιση προ¬ 
βλημάτων της αγροτικής παραγωγικής διαδικασίας καθώς 
και στην παραγωγή, τυποποίηση και έλεγχο ιδιαίτερα με την 
εφαρμογή σύγχρονων μοριακών διαγνωστικών μεθόδων των 
τροφίμων - ποτών, βιομάζας, κλωστικών ινών ,αρωματικών 
και φαρμακευτικών φυτών και νέων προϊόντων. 

ε) Την Κεντρική Διεύθυνση (Κ.Δ.), που συνεπικουρείται από 
το διοικητικό ενός εκάστοτε Ινστιτούτου προσωπικό και που 
λειτουργεί στην έδρα του Ε.Κ.Ε.Τ.Α. και είναι αρμόδια για το 
χειρισμό όλων των θεμάτων της υπηρεσιακής και μισθολογι- 
κής κατάστασης του οποιοσδήποτε φύσης προσωπικού του 
Ε.Κ.Ε.Τ.Α., για την κατάρτιση και παρακολούθηση της εκτέ¬ 
λεσης του προϋπολογισμού του Ε.Κ.Ε.Τ.Α., τη φροντίδα για 
τη διαχείριση των αναγκαίων για τη λειτουργία του Ε.Κ.Ε.Τ.Α. 
υλικών και εφοδίων και την είσπραξη των οποιωνδήποτε εσό¬ 
δων, για τα θέματα αλληλογραφίας, πρωτοκόλλου, γενικού 
αρχείου και γενικά για όλα τα θέματα διοικητικής μέριμνας 
που αφορούν στη λειτουργία του Ε.Κ.Ε.Τ.Α. και των Ινστιτού¬ 
των του. 

Στο Ε.Κ.Ε.Τ.Α. μπορούν επίσης να ενταχθούν με Προεδρικό 
Διάταγμα και άλλα Ινστιτούτα είτε ανεξάρτητα είτε παραρτή¬ 
ματα εθνικών ερευνητικών κέντρων που έχουν λειτουργική 
αυτοτέλεια βάσει των άρθρων 12 και 25 του Ν.1514/1985. 

Άρθρο 5. 

Όργανα Διοίκησης. 

Όργανα διοίκησης του Ε.Κ.Ε.Τ.Α. είναι: 
α) Το Διοικητικό Συμβούλιο 

β) Οι Διευθυντές των Ινστιτούτων και της Κεντρικής Διεύ¬ 


θυνσης. 

Άρθρο 6. 

Διοικητικό Συμβούλιο. 

1. α) Το Ε.Κ.Ε.Τ.Α. διοικείται από το Διοικητικό Συμβούλιο 
(Δ.Σ.) που αποτελείται από τους Διευθυντές των Ινστιτούτων, 
τον Διευθυντή της Κεντρικής Διεύθυνσης (Κ.Δ.) και έναν εκ¬ 
πρόσωπο της Γενικής Γραμματείας Έρευνας και Τεχνολο¬ 
γίας, που ορίζεται από τον Υπουργό Ανάπτυξης. Πρόεδρος 
του Δ.Σ. είναι ο Διευθυντής της Κ.Δ. Το Δ.Σ. συγκροτείται με α¬ 
πόφαση του Υπουργού Ανάπτυξης. Το Δ.Σ. με μυστική ψηφο¬ 
φορία εκλέγει ένα από τα μέλη του ως Αντιπρόεδρο για πέντε 
χρόνια. Χρέη Γραμματέα ασκεί υπάλληλος του Ε.Κ.Ε.Τ.Α. που 
ορίζεται από το Δ.Σ. β) Εάν ο Διευθυντής της Κ.Δ. ελλείπει, οι 
υπόλοιποι διευθυντές προτείνουν ύστερα από σχετικό έγγρα¬ 
φο του Υπουργού Ανάπτυξης, ένα μεταξύ αυτών για Πρόεδρο 
του Δ.Σ. και ο Υπουργός τον διορίζει για όσο χρόνο διαρκεί η 
έλλειψη. Εάν μέσα σ’ ένα μήνα από τη λήψη του παραπάνω εγ¬ 
γράφου του Υπουργού Ανάπτυξης δεν υποβληθεί ομόφωνη 
πρόταση των υπολοίπων διευθυντών για πρόεδρο του Δ.Σ., ο 
Υπουργός επιλέγει και διορίζει ως Πρόεδρο έναν από τους Δι- 
ευθυντέςτων Ινστιτούτωντου Ε.Κ.Ε.Τ.Α. γ) ΤοΔ.Σ. συγκροτεί¬ 
ται νόμιμα, εφόσον είναι πληρωμένες δύο τουλάχιστον θέσεις 
Διευθυντών Ινστιτούτων στις οποίες περιλαμβάνεται και της 
Κ.Δ. Εάν δεν συντρέχει αυτή η προϋπόθεση ο Υπουργός Ανά¬ 
πτυξης, με απόφασή του και για όσο χρόνο θα υπάρχει ή έλ¬ 
λειψη αυτή των Διευθυντών, συγκροτεί προσωρινό δμελές 
Δ.Σ. στο οποίο υποχρεωτικά διορίζονται ως μέλη οι τυχόν υ¬ 
πάρχοντες Διευθυντές Ινστιτούτων και της Κ.Δ. του Ε.Κ.Ε.Τ.Α. 
Με την πλήρωση κενών θέσεων διευθυντών Ινστιτούτων ή της 
Κ.Δ. ο Υπουργός Ανάπτυξης μέσα σ’ ένα μήνα από τη γνωστο¬ 
ποίηση της σχετικής πλήρωσης ανασυγκροτείτο Δ.Σ. διορίζο¬ 
ντας ως μέλη τους νέους διευθυντές. 

2. Αρμοδιότητες: Οι αρμοδιότητες του Δ.Σ. είναι: 

α) Η χάραξη της γενικής ερευνητικής και τεχνολογικής πο¬ 
λιτικής του Ε.Κ.Ε.Τ.Α., λαμβάνοντας υπόψη τα πενταετή προ¬ 
γράμματα Έρευνας - Τεχνολογίας και ο συντονισμός των ε¬ 
ρευνητικών κατευθύνσεων των Ινστιτούτων. 

β) Η έγκριση του ερευνητικού και αναπτυξιακού προγράμ¬ 
ματος του Ε.Κ.Ε.Τ.Α. και του αντίστοιχου ετήσιου προϋπολο¬ 
γισμού. 

γ) Η έγκριση του απολογισμού και ισολογισμού του 
Ε.Κ.Ε.Τ.Α. 

δ) Η έγκριση, ύστερα από εισήγηση των αντίστοιχων Διευ¬ 
θυντών, προγραμμάτων ή δραστηριοτήτων, που ανάγονται 
στις αρμοδιότητες περισσοτέρων από ένα Ινστιτούτων του 
Ε.Κ.Ε.Τ.Α. και η λήψη αποφάσεων και μέτρων για την απρό¬ 
σκοπτη, ταχεία και αποτελεσματική διεκπεραίωση και εκτέ¬ 
λεση αυτών. 

ε) Η λήψη αποφάσεων σε περιπτώσεις διαφωνίας του Διευ¬ 
θυντή Ινστιτούτου προς ομόφωνη γνώμη των υπόλοιπων με¬ 
λών του ΕΣΙ. 

στ) Ο ορισμός αναπληρωτή Διευθυντή σε κάθε Ινστιτούτο 
του Ε.Κ.Ε.Τ.Α., ύστερα από εισήγηση του αντίστοιχου Διευ¬ 
θυντή. 

ζ) Η πρόσληψη προσωπικού με σύμβαση εργασίας αορί¬ 
στου χρόνου και γενικά τα θέματα κατάστασης, πειθαρχίας 
και αποδοχών του προσωπικού όλων των κατηγοριών. Το α¬ 
ναγκαίο για τα προγράμματα και έργα των Ινστιτούτων προ¬ 
σωπικό με σύμβαση εργασίας ορισμένου χρόνου ή με σύμ¬ 
βαση ανάθεσης έργου προσλαμβάνεται με απόφαση του Δι¬ 
οικητικού Συμβουλίου ύστερα από εισήγηση των Διευθυντών 
των Ινστιτούτων. 

η) Η κατανομή των κονδυλίωντου Τακτικού Προϋπολογι¬ 
σμού ή/και του Προϋπολογισμού Δημοσίων Επενδύσεων 

(ΠΔΕ) στα Ινστιτούτα καιτην Κ.Δ.του Ε.Κ.Ε.Τ.Α., εφόσονη κα¬ 
τανομή αυτή δεν έχει γίνει προηγουμένως από το Υπουργείο 
Ανάπτυξης. Κατάτην κατανομή αυτή δεν υπολογίζονται ποσά 
του ΠΔΕ που παρέχονται για την καταβολή της ελληνικής 
συμμετοχής σε συγκεκριμένα διεθνή ή διμερή προγράμματα. 
Η κατανομή των κονδυλίων του Τακτικού Προϋπολογισμού 
πρέπει να γίνεται έτσι ώστε να καλύπτονται κατά προτεραιό¬ 
τητα οι ανελαστικές δαπάνες των Ινστιτούτων και της Κ.Δ., 
δηλαδή οι αναγκαίες λειτουργικές δαπάνες και η μισθοδοσία 
οργανικών θέσεων. 

θ) Ο καθορισμός της τιμής για τη διάθεση των παραγομέ- 
νων από τα Ινστιτούτα αυτού προϊόντων ή για τις παρεχόμε¬ 
νες υπηρεσίες προς τρίτους. 

ι) Η άσκηση κάθε άλλης αρμοδιότητας σχετικής με τη διοί¬ 
κηση και λειτουργία του Ε.Κ.Ε.Τ.Α.η οποία δεν ανατίθεται σε 
άλλο όργανο, εκτός από εκείνες που προβλέπονται στις πιο 
πάνω περιπτώσεις υπό στοιχεία: α, β, γ, και ε. 

ια) Η δυνατότητα μεταβίβασης στον Διευθυντή Κ.Δ. και 
στους Διευθυντές Ινστιτούτων του Ε.Κ.Ε.Τ.Α. αρμοδιοτήτων 
αυτού. 

3. Λειτουργία: Το Δ.Σ. συγκαλείται σε τακτά χρονικά δια¬ 
στήματα, ύστερα από πρόσκληση του Προέδρου του σε συ¬ 
νεδρίαση που μπορεί να γίνεται στην έδρα του Ε.Κ.Ε.Τ.Α. 
(Θεσσαλονίκη), στις πόλεις όπου τυχόν λειτουργούν Ινστι¬ 
τούτα αυτού ή παραρτήματά του ή στην Αθήνα. Ο Πρόεδρος 
υποχρεούται επίσης να συγκαλείτο Δ.Σ. όταν αυτό ζητήσουν 
για συγκεκριμένο θέμα ή θέματα δύο τουλάχιστον μέλη του ή 
ο Υπουργός Ανάπτυξης, ο οποίος μπορεί και να προεδρεύει 
στη συνεδρίαση αυτή, χωρίς ψήφο. Ο Πρόεδρος του Δ.Σ. κα¬ 
θορίζει τα θέματα της ημερήσιας διάταξης, στα οποία περι¬ 
λαμβάνει επίσης τα θέματα που προτείνονται από τους Διευ¬ 
θυντές των Ινστιτούτων και προεδρεύει στις συνεδριάσεις 
του Δ.Σ. Σε περίπτωση απουσίας, κωλύματος ή έλλειψης του 
Προέδρου, τις αρμοδιότητες αυτού ασκεί ο Αντιπρόεδρος 
του Δ.Σ. Σε περίπτωση κενώσεως θέσεων μελών και μέχρι να 
διορισθούν νέα μέλη, το Δ.Σ. εξακολουθεί να λειτουργεί νόμι¬ 
μα εφόσον παραμένουν τουλάχιστον πέντε από τα ορισθέντα 
μέλη του, συμπεριλαμβανομένου σ’ αυτά του Προέδρου ή Α¬ 
ντιπροέδρου. Το Δ.Σ. βρίσκεται σε απαρτία όταν είναι παρό¬ 
ντα τουλάχιστοντα μισά μέλη του. Οι αποφάσεις του, εφόσον 
στο παρόν δεν προβλέπεται αλλιώς, λαμβάνονται κατά πλει- 
οψηφία των παρόντων μελών. Σε περίπτωση ισοψηφίας υπε¬ 
ρισχύει η ψήφος του Προέδρου. 

Τα θέματα στο Δ.Σ., εφόσον στο παρόν δεν ορίζεται αλλιώς, 
εισηγείται ο Πρόεδρος του Δ.Σ. Ο Πρόεδρος του Δ.Σ. μπορεί, 
εφόσον κρίνει σκόπιμο, να ορίζει από τα μέλη εισηγητές για 
τα θέματα που συζητούνται στο Δ.Σ. 

4. Το μέλος Δ.Σ. που διορίζεται ως εκπρόσωπος της Γενικής 
Γραμματείας Έρευνας και Τεχνολογίας μπορεί να αντικαθί¬ 
σταται οποτεδήποτε, ενώ τα λοιπά μέλη αντικαθίστανται όταν 
χάσουν την ιδιότητα υπό την οποία διορίστηκαν. 

5. Με απόφαση του Δ.Σ. δύναται να προσληφθεί με σχέση 
έμμισθης εντολής στην έδρα του Ε.Κ.Ε.Τ.Α. ή σε κάθε Ινστι¬ 
τούτο που τυχόν λειτουργεί εκτός έδρας δικηγόρος ως Νομι¬ 
κός Σύμβουλος, ο οποίος πρέπει να έχει άδεια παράστασης 
στον Αρειο Πάγο. 

Άρθρο 7. 

Διευθυντές Ινστιτούτων και Κ.Δ. του Ε.Κ.Ε.Τ.Α. 

1. Ως προς τα προσόντα, την αξιολόγηση, την πρόσληψη, τη 
θητεία και τα δικαιώματα των Διευθυντών Ινστιτούτων και Κ.Δ. 
του Ε.Κ.Ε.Τ.Α. εφαρμόζονται αναλόγως οι διατάξεις των παρ. 
3,4,5 καιθτου άρθρου 11 του Ν. 1514/85. ΟιΔιευθυντές μπο¬ 
ρεί να είναι και μέλη Δ.Ε.Π. των Α.Ε.I. της χώρας. Ειδικότερα ο 
Διευθυντής Κ.Δ. πρέπει να έχει την ελληνική ιθαγένεια, σύμ¬ 
φωνα με το Π.Δ. 149/1999 (ΦΕΚ Α’ 148), να είναι επιστήμονας 


με διεθνές κύρος, διοικητική εμπειρία και ερευνητική δραστη¬ 
ριότητα σχετική προς ένα τουλάχιστον από τα ερευνητικά α¬ 
ντικείμενα των ινστιτούτων του Ε.Κ.Ε.Τ.Α. Ο Διευθυντής της 
Κ.Δ. προσωρινά και για διάστημα όχι μεγαλύτερο του ενός έ¬ 
τους, μπορεί να είναι συγχρόνως και Διευθυντής Ινστιτούτου. 

2. Αρμοδιότητες: Ο Διευθυντής της Κ.Δ. προϊσταται της Κε¬ 
ντρικής Διεύθυνσης του Ε.Κ.Ε.Τ.Α., επιμελείται για την εκτέλε¬ 
ση των αποφάσεων του Δ.Σ., ρυθμίζει θέματα που ανακύπτουν 
στις μεταξύ των Ινστιτούτων του Ε.Κ.Ε.Τ.Α. σχέσεις και εκπρο¬ 
σωπείτο Ε.Κ.Ε.Τ.Α. στα δικαστήρια και στις εξώδικες σχέσεις 
του, εκτός αντο Δ.Σ. του Ε.Κ.Ε.Τ.Α. ορίσει αλλιώς. Σε περίπτω¬ 
ση απουσίας, κωλύματος ή έλλειψης του Διευθυντή της Κ.Δ. 
τις αρμοδιότητες αυτού ασκεί ο Αντιπρόεδρος του Δ.Σ. 

Οι Διευθυντές των Ινστιτούτων του Ε.Κ.Ε.Τ.Α. προϊστανται 
των υπηρεσιών των Ινστιτούτων που διευθύνουν και εφόσον 
δεν προβλέπεται στο παρόν διάταγμα ή δεν ορίζεται από το 
Δ.Σ. διαφορετικά, ασκούν κατ’ ανάλογη εφαρμογή των διατά- 
ξεωντου άρθρου 11 παρ. 2του Ν. 1514/85 όλες τις εκεί προ- 
βλεπόμενες αρμοδιότητες που αφορούν αποκλειστικά σε θέ¬ 
ματα των Ινστιτούτων και του προσωπικού τους, εκτός από 
την αρμοδιότητα δικαστικής και εξώδικης εκπροσώπησης. 
Ειδικώς, οι Διευθυντές των Ινστιτούτων που τυχόν λειτουρ¬ 
γούν σε πόλεις εκτός της έδρας εκπροσωπούν το Ε.Κ.Ε.Τ.Α. 
στα δικαστήρια και στις εξώδικες σχέσεις, υπογράφοντες και 
τις αναγκαίες συμβάσεις, για υποθέσεις και θέματα που αφο¬ 
ρούν αποκλειστικά στα Ινστιτούτα που διευθύνουν. 

3. Οι Διευθυντές των Ινστιτούτων αποφασίζουν για την ανα¬ 
γκαιότητα πραγματοποίησης των μεταβάσεων των ερευνη¬ 
τών του Ινστιτούτου τους στο εξωτερικό. Γιατην δική του με¬ 
τάβαση στο εξωτερικό αποφασίζει ο ίδιος ο Διευθυντής με 
την έγκριση του Διευθυντή της Κ.Δ. 

4. Διευθυντές Ινστιτούτων ή Κ.Δ. του Ε.Κ.Ε.Τ.Α. που υποπί¬ 
πτουν σε σοβαρή παράβαση ρητών διατάξεων νόμου ή κανο¬ 
νισμών που διέπουν τη λειτουργία του Ε.Κ.Ε.Τ.Α. ή αμελούν 
συστηματικά την εκτέλεση των καθηκόντων τους μπορεί ν’ α¬ 
παλλάσσονται από τα καθήκοντά τους, με απόφαση του Υ¬ 
πουργού Ανάπτυξης που εκδίδεται ύστερα από σύμφωνη 
γνώμη του Δ.Σ. του Ε.Κ.Ε.Τ.Α. 

Άρθρο 8. 

Επιστημονικό Συμβούλιο (Ε.Σ.) 

1. Στο Ε.Κ.Ε.Τ.Α. λειτουργεί επταμελές Επιστημονικό Συμ¬ 
βούλιο (Ε.Σ.) που αποτελείται από επιστήμονες με διεθνώς α¬ 
ναγνωρισμένο κύρος, εμπειρία σε ειδικότητα σχετική με ένα 
τουλάχιστον από τα ερευνητικά ή τεχνολογικά αντικείμενα 
των ινστιτούτων του Ε.Κ.Ε.Τ.Α. και οι οποίοι πρέπει να μη συν¬ 
δέονται, με σχέση εργασίας με το Ε.Κ.Ε.Τ.Α. Τα μέλη του Ε.Σ. 
διορίζονται για τρία έτη με απόφαση του Υπουργού Ανάπτυ¬ 
ξης από κατάλογο διπλάσιου αριθμού προσώπων που υπο¬ 
βάλει στον Υπουργό το Δ.Σ. του Ε.Κ.Ε.Τ.Α. 

2. Το Ε.Σ. γνωμοδοτεί, μετά από πρόσκληση του Υπουργού 
Ανάπτυξης ή του Δ.Σ. του Ε.Κ.Ε.Τ.Α. για επιμέρους στοιχεία 
που αφορούν στο ερευνητικό και τεχνολογικό έργο και γενικά 
για τις δραστηριότητες και κατευθύνσεις του Ε.Κ.Ε.Τ.Α. σε 
σχέση με τις διεθνείς τάσεις και τις ανάγκες της χώρας, υπο¬ 
βάλλει στο Δ.Σ. έκθεση αποτίμησης των έργωντου Ε.Κ.Ε.Τ.Α. 
και εισηγείται για τη μελλοντική πορεία και τα προγράμματα 
του. 

3. Η αποζημίωση των μελών, τα οδοιπορικά και τα έξοδα 
διαμονής των μελών, βαρύνουν τον προϋπολογισμό του 
Ε.Κ.Ε.Τ.Α. και καθορίζονται με κοινή απόφαση των Υπουργών 
Οικονομικών και Ανάπτυξης μετά από εισήγηση του Δ.Σ. του 
Ε.Κ.Ε.Τ.Α. 

Άρθρο 9. 

Συμβούλιο Υποστήριξης του Ε.Κ.Ε.Τ.Α. 

1. Στο Ε.Κ.Ε.Τ.Α. λειτουργεί Συμβούλιο Υποστήριξης που α- 
ποτελείται από 9 τουλάχιστον μέλη. Τα εν λόγω μέλη ορίζο¬ 
νται απότοΔ.Σ.του Ε.Κ.Ε.Τ.Α. για τρία έτη και προέρχονται ι¬ 
δίως από τους χορηγούς ή συνεργαζόμενους φορείς του 
Ε.Κ.Ε.Τ.Α. ή των Ινστιτούτωντου, παραγωγικούς φορείς και ε¬ 
πιχειρήσεις καθώς και από την τοπική Περιφέρεια, τους 
Ο.Τ.Α., τον Σύνδεσμο Βιομηχανιών Βορείου Ελλάδος, τον 
Σύνδεσμο Εξαγωγέων, τα Επιμελητήρια και άλλους συλλογι¬ 
κούς φορείς ή και άτομα εγνωσμένης εμπειρίας. 

2. Το Συμβούλιο Υποστήριξης συνέρχεται μία φοράτουλά- 
χιστον κάθε έτος και γνωμοδοτεί μετά από πρόσκληση του Υ¬ 
πουργού Ανάπτυξης ή του Δ.Σ. του Ε.Κ.Ε.Τ.Α. για επιμέρους 
στοιχεία που αφορούν στο ερευνητικό και τεχνολογικό έργο 
και γενικά για τις δραστηριότητες και κατευθύνσεις του 
Ε.Κ.Ε.Τ.Α. σε σχέση με την πορεία του Ε.Κ.Ε.Τ.Α. και την σύν¬ 
δεση του έργου του με την παραγωγική διαδικασία,προβαίνει 
σε οποιεσδήποτε υποστηρικτικές ενέργειες που συμβάλλουν 
στην επιτυχή πορεία και υλοποίηση των σκοπών του κέντρου, 
υποβάλλει στο Δ.Σ. έκθεση αποτίμησης των έργων του 
Ε.Κ.Ε.Τ.Α. και εισηγείται για τη μελλοντική πορεία και τα προ¬ 
γράμματα του. 

3. Η διάταξη του άρθρου 8 παρ. 3 του παρόντος έχει αναλο¬ 
γική εφαρμογή και για τα μέλη του Συμβουλίου Υποστήριξης. 

Άρθρο 10. 

Τεχνικό Συμβούλιο του Ε.Κ.Ε.Τ.Α. 

1. Στο Ε.Κ.Ε.Τ.Α. λειτουργεί Τεχνικό Συμβούλιο. Κατόπιν 
προσκλήσεως του Διευθυντή της Κ.Δ., ο Διευθυντής κάθε Ιν¬ 
στιτούτου ορίζει από ένα μέλος στο Τεχνικό Συμβούλιο για 
θητεία τριών ετών. Τα μέλη του μπορεί να είναι ερευνητές ή ε¬ 
πιστημονικό προσωπικό του Ε.Κ.Ε.Τ.Α. ή τρίτοι. Ο Πρόεδρος 
του Τεχνικού Συμβουλίου, ορίζεται από το Διοικητικό Συμ¬ 
βούλιο. 

2. Το Τεχνικό Συμβούλιο συγκαλείται από τον Πρόεδρό του 
και συνεδριάζει σε τακτά χρονικά διαστήματα, ή όποτετο ζη¬ 
τήσουν δύο μέλη του ή ο Διευθυντής της Κ.Δ., ή δύο μέλη του 
Δ.Σ. του Ε.Κ.Ε.Τ.Α. Σκοπός του είναι η μελέτη των τεχνικών 
προβλημάτων και η υποβολή προτάσεων στο ΔΣ του 
Ε.Κ.Ε.Τ.Α. για την επίλυσή τους. 

3. Η διάταξη του άρθρου 8 παρ. 3 του παρόντος έχει ανα¬ 
λογική εφαρμογή και για τα μέλη του Τεχνικού Συμβουλίου. 

Άρθρο 11. 

Επιστημονικά Συμβούλια Ινστιτούτων. 

1. Σε κάθε Ινστιτούτο του Ε.Κ.Ε.Τ.Α., λειτουργεί Επιστημο¬ 
νικό Συμβούλιο Ινστιτούτου (Ε.Σ.Ι.). Αυτό αποτελείται από τον 
Διευθυντή, ως Πρόεδρο, και τέσσερα μέλη, τα οποία είναι ε¬ 
ρευνητές του αντίστοιχου Ινστιτούτου, Α’ και Β' βαθμίδας και 
είναι επιστημονικοί υπεύθυνοι σ’ ένα τουλάχιστον από τα ε¬ 
γκεκριμένα προγράμματα που εκτελούνται στο Ινστιτούτο. 
Καθηγητές ή αναπληρωτές καθηγητές των Α.Ε.Ι. που έχουν ο- 
ρισθεί υπεύθυνοι εγκεκριμένων προγραμμάτων του αντίστοι¬ 
χου Ινστιτούτου μπορούν να εκλέγονται μέλη του Ε.Σ.Ι.Τα μέ¬ 
λη αυτά εκλέγονται για τρία έτη, με μυστική ψηφοφορία από 
το σύνολο των ερευνητών του Ινστιτούτου που προσκαλού¬ 
νται για το σκοπό αυτό από τον Διευθυντή του Ινστιτούτου ή 
σε περίπτωση έλλειψης αυτού από τον Πρόεδρο του Δ.Σ. του 
Ε.Κ.Ε.Τ.Α. Αν οι ερευνητές των βαθμιδών Α’ και Β’ δεν επαρ¬ 
κούν, μπορούν να εκλεγούν ως μέλη και ερευνητές βαθμίδας 
Γ’ καθώς και επίκουροι καθηγητές. Εάν οι ερευνητές των πιο 
πάνω βαθμιδών, που είναι υπεύθυνοι εγκεκριμένων προ¬ 
γραμμάτων είναι λιγότεροι από τέσσερις, μέλη του Ε.Σ.Ι. είναι 
όλοι αυτοί. 

2. Στο Ε.Σ.Ι. προεδρεύει ο Διευθυντής του Ινστιτούτου ή ο α¬ 


ναπληρωτής αυτού. Κατά τα λοιπά το Ε.Σ.Ι. λειτουργεί σύμ¬ 
φωνα με τις διατάξεις που διέπουν κάθε φορά τα της λειτουρ¬ 
γίας των συλλογικών οργάνων του ασκούντος την εποπτεία Υ¬ 
πουργείου, εφόσον με τον εσωτερικό κανονισμό του 
Ε.Κ.Ε.Τ.Α. δεν ορίζεται αλλιώς. Στις αρμοδιότητες του Ε.Σ.Ι. α¬ 
νήκει: 

α. Η επικουρία του διευθυντή του Ε.Σ.Ι. στην άσκηση των 
αρμοδιοτήτων αυτού γενικά και ιδίως στη σύνταξη του προ¬ 
γράμματος, του προϋπολογισμού, απολογισμού και ισολογι¬ 
σμού του Ινστιτούτου. 

β. Η παρακολούθηση του ερευνητικού, τεχνολογικού και α¬ 
ναπτυξιακού προγράμματος του Ινστιτούτου. 

γ. Η αποτίμηση του έργου του Ινστιτούτου σε σχέση με την 
πολιτική έρευνας και τεχνολογίας της Γ ενικής Γ ραμματείας 
Έρευνας και Τεχνολογίας, προς την οποία και κοινοποιεί τα 
σχετικά συμπεράσματάτου. 

δ. Η γνωμοδότηση σε ειδικά ερωτήματα που υποβάλλονται 
από τον Υπουργό Ανάπτυξης ή το Δ.Σ. του Ε.Κ.Ε.Τ.Α. 

3. Σε περίπτωση διαφωνίας Διευθυντού Ινστιτούτου προς 
ομόφωνη γνώμη των υπολοίπων μελών του Ε.Σ.Ι. ο Διευθυ¬ 
ντής υποχρεούται να υποβάλλει το θέμα στο Δ.Σ. του 
Ε.Κ.Ε.Τ.Α. για την άρση της διαφωνίας. Η αλλαγή για οποιο- 
δήποτε λόγο του Διευθυντή του Ινστιτούτου συνεπιφέρει τη 
λήξη της θητείας των μελών του ΕΣΙ, έστω και αν δεν έχει συ¬ 
μπληρωθεί τριετία. 

Άρθρο 12. 

Προσωπικό του Ε.Κ.Ε.Τ.Α. 

Το προσωπικό του Ε.Κ.Ε.Τ.Α. διακρίνεται σε ερευνητικό, τε¬ 
χνικό (επιστημονικό και μη), και διοικητικό και βοηθητικό. 

Α. Ερευνητικό Προσωπικό. 

1. α) Το ερευνητικό προσωπικό κατέχει θέσεις ερευνητών 
που κατατάσσονται σε τέσσερις βαθμίδες: Α’ βαθμίδα (διευ¬ 
θυντής ερευνών), Β’ Βαθμίδα (κύριοςερευνητής), Γ’ Βαθμίδα 
(εντεταλμένος ερευνητής) και Δ’ Βαθμίδα (δόκιμος ερευνη¬ 
τής)· 

β) Ως προς τα ελάχιστα προσόντα που απαιτούνται για την 
σε κάθε βαθμίδα πρόσληψη ερευνητών, την κατανομή αρμο¬ 
διοτήτων και καθηκόντων αυτών, την κατ’ εξαίρεση σε βαθμί¬ 
δες Α’ και Β’ πρόσληψη επιστημόνων χωρίς το τυπικό προσόν 
του διδακτορικού διπλώματος, τις αποδοχές των ερευνητών 
βαθμιδών Α’, Β’, Γ’, Δ’, την απονομή ειδικών βραβείων, τις ε¬ 
ρευνητικές άδειες, τα έξοδα μετοικεσίας των προσλαμβανο- 
μένων σε θέση ερευνητή επιστημόνων του εξωτερικού, ε¬ 
φαρμόζονται αναλόγως οι αντίστοιχες διατάξεις των παρ. 2, 
3, 5, 6του άρθρου 15 και παρ. 1,2, 3, 4, 5του άρθρου 18του 
Ν. 1514/1985. 

2. Η πρόσληψη των ερευνητών γίνεται με σύμβαση ιδιωτι¬ 
κού δικαίου, ορισμένου ή αορίστου χρόνου, ύστερα από κρί¬ 
ση επιτροπής που αποτελείται από πέντε μέλη, δύο από τα ο¬ 
ποία δεν πρέπει να ανήκουν στο Ε.Κ.Ε.Τ.Α. Ως μέλη διορίζο¬ 
νται έλληνες επιστήμονες ημεδαπής ή αλλοδαπής γνωστού 
κύρους, με ειδίκευση στο επιστημονικό αντικείμενο του Ινστι¬ 
τούτου, στο οποίο γίνεται η πρόσληψη. Η επιτροπή κρίσης 
συγκροτείται με απόφαση του Δ.Σ. του Ε.Κ.Ε.Τ.Α. με την ο¬ 
ποία ορίζεται και ο Πρόεδρος αυτής. 

3. Η προκήρυξη για την πλήρωση κενών θέσεων ερευνητών 
στην οποία ορίζονται και οι βαθμίδες που θα έχουν οι προ¬ 
σλαμβανόμενοι ερευνητές, γίνεται με απόφαση του Δ.Σ. του 
Ε.Κ.Ε.Τ.Α., ύστερα από πρόταση του αντίστοιχου Διευθυντή 
Ινστιτούτου, ο οποίος συμμετέχει στην Επιτροπή κρίσης ως 
εισηγητής, με ψήφο, εκτός αν ζητήσει την εξαίρεσή του , ο¬ 
πότε εισηγητής ορίζεται ένα από τα μέλη της Επιτροπής, και 
δημοσιεύεται σε δύο ημερήσιες εφημερίδες της Αθήνας, δύο 

της Θεσσαλονίκης και μία της έδρας του Ινστιτούτου. Το Δ.Σ., 
αν κατά την κρίση του είναι αναγκαίο, μπορεί να ορίζει και ε¬ 
φημερίδες άλλων πόλεων της χώρας στις οποίες θα δημοσι¬ 
εύεται η σχετική προκήρυξη. 

4. α) Οι ερευνητές βαθμίδας Δ’ προσλαμβάνονται με σύμ¬ 
βαση ιδιωτικού δικαίου ορισμένου χρόνου για τρία έτη, που 
μπορεί να ανανεωθεί γιαένα χρόνο. ΟερευνητήςΔ’ βαθμίδας 
μετά τη λήξη της πρώτης τριετίας κρίνεται για προαγωγή στη 
βαθμίδα Γ' ή για ανανέωση της σύμβασής του στην ίδια βαθ¬ 
μίδα Δ’. Σε περίπτωση μη προαγωγής ή μη ανανέωσης της 
σύμβασης, ο ερευνητής αποχωρεί υποχρεωτικά με τη λήξη 
της σύμβασής του. Ο ερευνητής Δ’ βαθμίδας αποχωρεί επί¬ 
σης υποχρεωτικά μετά τη συμπλήρωση τεσσάρων ετών υπη¬ 
ρεσίας στην ίδια βαθμίδα, εκτός αν με τη λήξη της τετραετίας 
προαχθεί στη βαθμίδα Γ’. 

β) Οι ερευνητές της βαθμίδας Γ’ προσλαμβάνονται με σύμ¬ 
βαση ιδιωτικού δικαίου ορισμένου χρόνου για τρία έτη, που 
μπορεί να ανανεωθεί για ίσο χρόνο. Ο ερευνητής Γ’ βαθμίδας 
μετά τη λήξη της πρώτης τριετίας κρίνεται για προαγωγή στη 
βαθμίδα Β’ ή για ανανέωση της σύμβασής του στην ίδια βαθ¬ 
μίδα Γ’. Σε περίπτωση μη προαγωγής ή μη ανανέωσης της 
σύμβασήςτου, ο ερευνητής αποχωρεί υποχρεωτικά με τη λή¬ 
ξη της σύμβασης. Ο ερευνητής βαθμίδας Γ’ αποχωρεί επίσης 
υποχρεωτικά μετά τη συμπλήρωση έξι ετών υπηρεσίας στην 
ίδια βαθμίδα, εκτός αν με τη λήξη της εξαετίας προαχθεί στη 
βαθμίδα Β’. 

γ) Οι ερευνητές για τις βαθμίδες Α’ και Β’ προσλαμβάνονται 
με σύμβαση ιδιωτικού δικαίου, αορίστου χρόνου. 

δ) Η προαγωγή ή ανανέωση σύμβασης ερευνητή ενεργείται 
ύστερα από κρίση της προβλεπόμενης στην παραγρ. 2 του 
παρόντος άρθρου Επιτροπής. 

5. α) Με κοινή απόφαση των Υπουργών Οικονομικών και Α¬ 
νάπτυξης κατόπιν εισηγήσεως του Δ.Σ. του Ε.Κ.Ε.Τ.Α. μπορεί 
να καταβάλλεται επιμίσθιο, επί πλέον των τακτικών αποδο¬ 
χών, στο προσωπικό του Ε.Κ.Ε.Τ.Α. που απασχολείται σε προ¬ 
γράμματα και έργα για τα οποία το Ε.Κ.Ε.Τ.Α. έχει συμφωνή¬ 
σει ειδικά στις αντίστοιχες συμβάσεις αμοιβή ερευνητικής ερ¬ 
γασίας του απασχολούμενου σ’ αυτά προσωπικού, και η 
οποία καταβάλλεται από τους αντισυμβαλλόμενους (Διεθνείς 
Οργανισμούς ή τρίτες παραγωγικές μονάδες) στο Ε.Κ.Ε.Τ.Α. 
Η σκοπιμότητα και το ύψος των πρόσθετων αμοιβών αυτών 
αφήνεται στην κρίση του Δ.Σ. μέσα στο πλαίσιο του υπάρχο- 
ντος νομικού καθεστώτος. 

β) Με απόφαση του Δ.Σ. του Ε.Κ.Ε.Τ.Α. μπορεί να επιτρέπε¬ 
ται σε ερευνητές και γενικά σε επιστημονικό προσωπικό του 
Ε.Κ.Ε.Τ.Α., ύστερα από αίτηση τους και εφόσον δεν παρακω¬ 
λύεται η υπηρεσία τους στο Ε.Κ.Ε.Τ.Α., η απασχόλησή τους 
με αμοιβή, σε υπηρεσίες έρευνας (Β.ϋ.) των μονάδων παρα¬ 
γωγής, εφαρμογής και αξιοποίησης των αποτελεσμάτων της 
επιστημονικής έρευνας και τεχνολογίας του δημόσιου ή ιδιω¬ 
τικού τομέα. 

γ. Για τις ανάγκες των ερευνητικών και τεχνολογικών προ- 
γραμμάτωντου Ε.Κ.Ε.Τ.Α. μπορεί να απασχοληθούν και πρό¬ 
σωπα με τις ακόλουθες ιδιότητες: 

- Επισκέπτες εμπειρογνώμονες ερευνητές 

- Συνεργαζόμενοι ερευνητές 

- Μέλη του ΔΕΠ των Α.Ε.Ι. 

- Μεταπτυχιακοί φοιτητές Α.Ε.Ι. 

Οι περιπτώσεις αυτές του προσωπικού διέπονται από τις 
διατάξεις του άρθρου 19 παράγρ. 1 και 3 του ν. 1514/1985, 
που εφαρμόζονται αναλόγως. 

6. Συνιστώνται δια του παρόντος για την στελέχωση ή εν- 
δυνάμωσητων Ινστιτούτωντου Ε.Κ.Ε.Τ.Α. ή και της Κεντρικής 
Διεύθυνσης του Ε.Κ.Ε.Τ.Α., τριάντα επτά (37) νέες θέσεις ε¬ 
ρευνητών. Οι υπάρχουσες θέσεις (δεκαεννέα 19) ερευνητι¬ 
κού προσωπικού των ενοποιουμένων στο Ε.Κ.Ε.Τ.Α. με το πα¬ 


ρόν Προεδρικό Διάταγμα, Ι.Τ.ΧΗ.Δ και Ι.Π.ΤΗ.Λ., μεταφερό- 
μενες αυτοδικαίως, καθίστανται θέσεις ερευνητών του 
Ε.Κ.Ε.Τ.Α. και είναι κοινές ως προς όλεςτις βαθμίδες (Α’, Β’ Γ’, 
Δ’) κατ’ ανάλογη εφαρμογή της παρ. 4 του άρθρου 15 του Ν. 
1514/1985. 

Β. Τεχνικό προσωπικό 

1. Για την εκτέλεση ειδικών επιστημονικών και τεχνικών ερ¬ 
γασιών υποδομής και λειτουργίας των Ινστιτούτων του 
Ε.Κ.Ε.Τ.Α., για την υποστήριξη της έρευνας, την ανάπτυξη 
της τεχνολογίας και την προσφορά υπηρεσιών προς τρίτους, 
μπορεί ύστερα από προκήρυξη να προσλαμβάνονται με σύμ¬ 
βαση ιδιωτικού δικαίου ορισμένου ή αορίστου χρόνου, οι α¬ 
κόλουθες κατηγορίες προσωπικού με τα περιγραφόμενα κα¬ 
τωτέρω τυπικά προσόντα: 

α) Ειδικοί Λειτουργικοί Επιστήμονες. 

Προσόντα που απαιτούνται για την πρόσληψη σε θέσεις Ει¬ 
δικών Λειτουργικών Επιστημόνων είναι τα οριζόμενα στο άρ¬ 
θρο 20 του ν. 1514/85. Οι Ειδικοί Λειτουργικοί Επιστήμονες 
κατατάσσονται σε βαθμίδες Α’, Β’ Γ’ καιΔ’. Ως προς τα ελάχι¬ 
στα προσόντα που απαιτούνται για τη σε κάθε βαθμίδα πρό¬ 
σληψη Ειδικών Λειτουργικών Επιστημόνων, τη διαδικασία 
κρίσης για πρόσληψη και προαγωγή, το χρόνο παραμονής 
στη βαθμίδα, το μισθολογικό, ασφαλιστικό και συνταξιοδοτι- 
κό καθεστώς των Ειδικών Λειτουργικών Επιστημόνων και τις 
ερευνητικές τους άδειες ισχύουν ανάλογα τα προβλεπόμενα 
για τους Ειδικούς Λειτουργικούς Επιστήμονες των Ερευνητι¬ 
κών Ιδρυμάτων-νπδδ, που εποπτεύονται απάτη Γ ενική Γ ραμ- 
ματεία Έρευνας και Τεχνολογίας του Υπουργείου Ανάπτυ¬ 
ξης. Ο αριθμόςτων θέσεων κατά ειδικότητα ορίζεται με την α¬ 
ντίστοιχη προκήρυξη πλήρωσης θέσεων με βάση τον αριθμό 
των ερευνητικών προγραμμάτων που εκτελούνται. 

β) Ειδικοί τεχνικοί Επιστήμονες. 

Προσόντα για την πρόσληψη σε θέσεις ειδικών τεχνικών ε¬ 
πιστημόνων ορίζονται τα αντίστοιχα κατά ειδικότητα πτυχία ή 
διπλώματα Α.Ε.Ι. της ημεδαπής, ή ισότιμα αντίστοιχης ειδικό¬ 
τητας σχολώντης αλλοδαπής, και γνώσεις και εμπειρία σε θέ¬ 
ματα υποδομής και υποστήριξης της έρευνας και τεχνολο¬ 
γίας, που αποδεικνύονται από βεβαιώσεις σχετικής προϋπη¬ 
ρεσίας τους. Απαραίτητη είναι η άριστη γνώση μιας από τις 
γλώσσες Αγγλική, Γαλλική ή Γερμανική. Ο αριθμός των θέσε¬ 
ων κατά ειδικότητα ορίζεται με την αντίστοιχη προκήρυξη 
πλήρωσης θέσεων με βάση τον αριθμό των ερευνητικών προ¬ 
γραμμάτων που εκτελούνται. 

γ) Τεχνολόγοι Εφαρμογών. 

Προσόντα για την πρόσληψη σε θέσεις τεχνολόγων εφαρ- 
μογώνορίζονταιταπροβλεπόμενασταΠ.Δ. 194/88 και 172/92, 
καθώς και γνώσεις και εμπειρία σε θέματα υποδομής και υπο¬ 
στήριξης της έρευνας και τεχνολογίας που αποδεικνύονται α¬ 
πό βεβαιώσεις σχετικής προϋπηρεσίας τους. Απαραίτητη εί¬ 
ναι ή άριστη γνώση μιας από τις γλώσσες Αγγλική, Γ αλλική ή 
Γ ερμανική. Ο αριθμόςτων θέσεων κατά ειδικότητα ορίζεται με 
την αντίστοιχη προκήρυξη πλήρωσης θέσεων με βάση τον α¬ 
ριθμό των ερευνητικών προγραμμάτων που εκτελούνται. 

δ) Τεχνικοί. 

Προσόντα για την πρόσληψη σε θέσεις τεχνικών ορίζονται 
κατά ειδικότητα στα Π .Δ. 194/88 και 172/92 καθώς και ειδικές 
γνώσεις που αποδεικνύονται από βεβαιώσεις προϋπηρεσίας 
τους. Ο αριθμός των θέσεων κατά ειδικότητα ορίζεται με την 
αντίστοιχη προκήρυξη πλήρωσης θέσεων με βάση τον αριθ¬ 
μό των ερευνητικών προγραμμάτων που εκτελούνται. 

2. Συνιστώνται δια του παρόντος για τη στελέχωση ή ενδυ¬ 
νάμωση των Ινστιτούτων ή και της Κεντρικής Διεύθυνσης του 
Ε.Κ.Ε.Τ.Α. οι παρακάτω νέες θέσεις: 

- Λειτουργικοί Επιστήμονες: Είκοσι (20) 

- Ειδικοί Τεχνικοί Επιστήμονες: Είκοσιπέντε(25) 

- Τεχνολόγοι Εφαρμογών: Είκοσι (20) 

-ΤεχνικοίΔευτεροβάθμιας Εκπαίδευσης: Δεκαοκτώ (18) 

3. Οι υπάρχουσες θέσεις προσωπικού (πέντε 5) των ενο- 
ποιουμένων Ε. I ,Τ.ΧΗ .Δ και I. Π .ΤΗ.Λ. μεταφέρονται αυτοδικαί¬ 
ως στο Ε.Κ.Ε.Τ.Α. σύμφωνα με τα οριζόμενα στο άρθρο 19 
παρ. 2 του παρόντος. 

Γ. Διοικητικό - Βοηθητικό Προσωπικό. 

1. Για τη στελέχωση των διοικητικών και οικονομικών υπη¬ 
ρεσιών των Ινστιτούτων του Ε.Κ.Ε.Τ.Α., μπορεί ύστερα από 
προκήρυξη με την οποία ορίζεται ο αριθμός των προς πλή¬ 
ρωση θέσεων να προσλαμβάνονται με σύμβαση ιδιωτικού δι¬ 
καίου ορισμένου ή αορίστου χρόνου, οι ακόλουθες κατηγο¬ 
ρίες προσωπικού με τα περιγραφόμενα κατωτέρω τυπικά 
προσόντα: 

α) Κλάδος Διοικητικός - Οικονομικός Πανεπιστημιακής Εκ¬ 
παίδευσης (ΠΕ). 

Συνιστώνται έξι (6) νέες θέσεις. 

Προσόντα διορισμού στις θέσεις του κλάδου ορίζονται τα 
προβλεπόμενα στις διατάξεις των Π.Δ. 194/88 και 172/92. 

β) Κλάδος Διοικητικός - Λογιστικός Τριτοβάθμιας Εκπαί¬ 
δευσης (ΤΕ). 

Συνιστώνται έξι (6) νέες θέσεις. 

Προσόντα διορισμού στις θέσεις του κλάδου ορίζονται τα 
προβλεπόμενα στις διατάξεις των Π.Δ. 194/88 και 172/92. 

Κατά την πρόσληψη του παραπάνω προσωπικού Πανεπι¬ 
στημιακής και Τριτοβάθμιας Εκπαίδευσης συνεκτιμάται και η 
γνώση μιας των γλωσσών που καθορίζεται στην προκήρυξη, 
που αποδεικνύεται με Ρίτεί Οθτίίίίοαίθ ίη ΕπρΙίείι των Πανεπι¬ 
στημίων Καίμπριτζ ή Μίτσιγκαν για την αγγλική γλώσσα ή α¬ 
ντίστοιχο τίτλο άλλης ξένης γλώσσας. 

γ) Κλάδος Διοικητικός Δευτεροβάθμιας Εκπαίδευσης (ΔΕ). 

Συνιστώνται πέντε (5) νέες θέσεις. 

Προσόντα διορισμού στις θέσεις του κλάδου ορίζονται τα 
προβλεπόμενα στις διατάξειςτων Π.Δ. 194/88 και 172/92. 

Οι προσλαμβανόμενοι για γραμματείς θα πρέπει να γνωρί¬ 
ζουν άριστα μία από τις γλώσσες Αγγλική, Γαλλική, Γερμανι- 
κή, Ιταλική. 

δ) Κλάδος Βοηθητικού Προσωπικού (ΥΕ). 

Συνιστώνται πέντε (5) νέες θέσεις. 

Προσόντα διορισμού στις θέσεις του κλάδου ορίζονται τα 
προβλεπόμενα στις διατάξειςτων Π.Δ. 194/88 και 172/92. 

Όπου απαιτείται παραπάνω άριστη γνώση ξένης γλώσσας 
αυτή αποδεικνύεται σύμφωνα με τα προβλεπόμενα του άρ¬ 
θρου 5του Π.Δ. 172/1992 (ΦΕΚδΙΑ’). 

2. Για την πρόσληψη του ανωτέρω προσωπικού εφαρμόζο¬ 
νται οι εκάστοτε ισχύουσες διαδικασίες πρόσληψης προσω¬ 
πικού των φορέων του δημόσιου τομέα. 

3. Οι υπάρχουσες θέσεις προσωπικού (τέσσερις 4) τωνενο- 
ποιουμένων I ,Τ.ΧΗ .Δ και I. Π .ΤΗ .Λ. μεταφέρονται αυτοδικαίως 
στο Ε.Κ.Ε.Τ.Α. σύμφωνα μετά οριζόμενα στο άρθρο 19 παρ. 
2 του παρόντος. 

Άρθρο 13 
Υποτροφίες 

Το μήνα Μάρτιο κάθε έτους, τοΔ.Σ. του Ε.Κ.Ε.Τ.Α. εισηγείται 
στον Υπουργό Ανάπτυξης τη χορήγηση υποτροφιών σε μετα¬ 
πτυχιακούς φοιτητές, σε βάρος του προϋπολογισμού του Υ¬ 
πουργείου Ανάπτυξης, σύμφωνα με τα προβλεπόμενα στο ν. 
1514/1985 (άρθρο 25 παρ. 1, α και 3 παρ. 6). Το Δ.Σ. με απόφα¬ 
ση του μπορεί επίσης να χορηγεί ετήσιες υποτροφίες επιμόρ¬ 
φωσης και εξειδίκευσης που μπορούν να ανανεώνονται έως 
τέσσερα έτη και βαρύνουν τον προϋπολογισμό του Ε.Κ.Ε.Τ.Α. 

Άρθρο 14. 

Με απόφαση του Δ.Σ. μπορεί κατ’ ανάλογη εφαρμογή του 


άρθρου 24 του ν. 1514/85 να προσλαμβάνεται προσωπικό με 
σύμβαση ορισμένου χρόνου για την κάλυψη έκτακτων και πα¬ 
ροδικών αναγκών. 

Άρθρο 15. 

Υποχρεώσεις, Δικαιώματα, Πειθαρχικά αδικήματα. Λύση 
σύμβασης εργασίας. 

1. Στο ερευνητικό, τεχνικό (επιστημονικό και μη) διοικητικό 
και βοηθητικό προσωπικό του Ε.Κ.Ε.Τ.Α. έχουν ανάλογη ε¬ 
φαρμογή οι διατάξεις του Π.Δ. 410/1988 όπως ισχύει κάθε 
φορά για τις υποχρεώσεις - δικαιώματα των απασχολουμέ- 
νων στο Ε.Κ.Ε.Τ.Α., για τις περιπτώσεις πειθαρχικών αδικη¬ 
μάτων, πειθαρχικών ποινών και λοιπών πειθαρχικών διατάξε¬ 
ων, για τις περιπτώσεις λύσης σύμβασης εργασίας, έκπτω¬ 
σης, απόλυσης, καταγγελίας της σύμβασης εργασίας από το 
Ε.Κ.Ε.Τ.Α. ή τον απασχολούμενο και αποζημίωσης. 

2. Όπου στις παραπάνω διατάξεις προβλέπεται λήψη από¬ 
φασης οργάνων ή υπηρεσιακού συμβουλίου, την απόφαση 
αυτή λαμβάνει το Δ.Σ. του Ε.Κ.Ε.Τ.Α. και δεν δημοσιεύεται 
στην Εφημερίδα της Κυβερνήσεως. Πειθαρχική δικαιοδοσία 
ασκούν οι πειθαρχικώς Προϊστάμενοι Διευθυντές των Ινστι¬ 
τούτων της Κ.Δ. και το Δ.Σ. του Ε.Κ.Ε.Τ.Α. Οι ερευνητές των 
βαθμιδών Α, Β, Γ, Δ υπόκεινται αποκλειστικά στην δικαιοδο¬ 
σία του Δ.Σ. του Ε.Κ.Ε.Τ.Α. 

Άρθρο 16. 

Εσωτερικός Κανονισμός. 

Με Εσωτερικό Κανονισμό που καταρτίζεται από το 
Ε.Κ.Ε.Τ.Α. μέσα σε έξι (6) μήνες από την έναρξη λειτουργίας 
αυτού και υποβάλλεται για έγκριση στον Υπουργό Ανάπτυξης 
και στον Υπουργό Εσωτερικών, Δημόσιας Διοίκησης και Απο¬ 
κέντρωσης, ρυθμίζονται τα θέματα αρμοδιοτήτων, καθηκό¬ 
ντων, ειδικοτήτων του κάθε φύσης προσωπικού, η εσωτερική 
δομή και λειτουργία των ινστιτούτων και της Κ.Δ., τα της λει¬ 
τουργίας των συλλογικών οργάνων, ως και κάθε λεπτομέρεια 
που είναι αναγκαία για την εύρυθμη και αποδοτική λειτουργία 
του Ε.Κ.Ε.Τ.Α. και των Ινστιτούτων του, κατ’ εφαρμογή των ε- 
ξουσιοδοτικών διατάξεων του άρθρου 25 παρ. 2 του ν. 
1514/1985. Μέχρι την έκδοση του εσωτερικού κανονισμού 
προβλήματα που δεν μπορούν να επιλυθούν από τους κανό¬ 
νες που ίσχυαν στα ενοποιηθέντα Ινστιτούτα πριν από την δη¬ 
μοσίευση του παρόντος, ρυθμίζονται με αποφάσεις του Δ.Σ. 
του Ε.Κ.Ε.Τ.Α. 

Αρθρο 17 

Σχέσεις με λοιπά Ερευνητικά και Τεχνολογικά Ιδρύματα 
και ΑΕΙ 

1. Οι ερευνητές του Ε.Κ.Ε.Τ.Α. μπορούν να υπηρετούν στα 
Α.Ε.Ι. ως ειδικοί επιστήμονες ή επισκέπτες καθηγητές της με¬ 
ταπτυχιακής σχολής με ετήσια σύμβαση μερικής απασχόλη¬ 
σης και αντίστοιχης αμοιβής σύμφωνα με το άρθρο 25 παρ. 1 α 
του Νόμου 1514/1985. Οι όροι και οι προϋποθέσεις καθορίζο¬ 
νται με τον Εσωτερικό Κανονισμό Λειτουργίας του Ε.Κ.Ε.ΤΑ. 

2. Ερευνητικά και Τεχνολογικά ιδρύματα ή ΑΕΙ μπορούν να 
προτείνουν κοινά ερευνητικά έργα ή προγράμματα στα πλαί¬ 
σια και με τις διαδικασίες προγραμματισμού του Ε.Κ.Ε.Τ.Α. 

3. Για ερευνητικά προγράμματα που εκτελούνται στο 
Ε.Κ.Ε.Τ.Α. σε συνεργασία με τα Α.Ε.Ι. και με αποδεδειγμένη 
χρήση των εγκαταστάσεώντους ή των εργαστηρίωντους θε¬ 
σπίζεται παρακράτηση επί του προϋπολογισμού του προ¬ 
γράμματος η οποία αποδίδεται στον Λογαριασμό της Επι¬ 
τροπής Ερευνών του συνεργαζόμενου ΑΕΙ. Το ποσοστό πα¬ 
ρακράτησης καθορίζεται με απόφαση του Διευθυντή της Κ.Δ. 
του Ε.Κ.Ε.Τ.Α. ύστερα από πρόταση του ΕΣΙ του αρμόδιου Ιν- 

στιτούτου με βάση την έκταση της χρήσης των εγκαταστάσε¬ 
ων κατά την διάρκεια κάθε προγράμματος και σε συνεννόηση 
με την αρμόδια Επιτροπή Ερευνών του ΑΕΙ. 

Άρθρο 18. 

Πόροι - Απαλλαγές. 

1. Οιπόροιτου Ε.Κ.Ε.Τ.Α. προέρχονται από: 

α. Κρατικές επιχορηγήσεις από τον τακτικό προϋπολογι¬ 
σμό του Υπουργείου Ανάπτυξης για την κάλυψη των εξόδων 
της λειτουργίας του. 

β. Επιχορηγήσεις από το πρόγραμμα δημοσίων επενδύσε¬ 
ων του Υπουργείου Ανάπτυξης για την εκτέλεση ερευνητικών 
προγραμμάτων. 

γ. Εισπράξεις από την εκμετάλλευση της περιουσίας του, 
στις οποίες περιλαμβάνονται και οι εισπράξεις από εκδόσεις, 
καθώς και από την παραχώρηση της χρήσης εξοπλισμού. 

δ. Έσοδα από την εκτέλεση ερευνητικών έργων για λογα¬ 
ριασμό τρίτων (δημόσιων υπηρεσιών, διεθνών και μη οργανι¬ 
σμών, Ν.Π.Δ.Δ., Ν.Π.Ι.Δ., ιδιωτών κλπ.). 

ε. Έσοδα από την παροχή υπηρεσιών ή πώληση προϊόντων 
που παράγει το Ε.Κ.Ε.Τ.Α. μόνο του ή σε συνεργασία ή με 
συμμετοχή του σε σχετικές με τους σκοπούς του επιχειρή¬ 
σεις του εσωτερικού ή εξωτερικού. 

Στ. Μερίσματα από την συμμετοχή του σε θυγατρικές του 
εταιρίες ή εταιρίες ερίη οίί. 
ζ. Έσοδα από διπλώματα ευρεσιτεχνίας, 
η. Δωρεές και άλλες παροχές τρίτων, 
θ. Επιχορηγήσεις από άλλες πηγές. 

2. Οι πόροι και τα έσοδα του Ε.Κ.Ε.Τ.Α., από οποιαδήποτε 
πηγή και αν προέρχονται, κατατίθενται σε λογαριασμό τρά¬ 
πεζας που διακινείται από το Διευθυντή της Κ.Δ. του 
Ε.Κ.Ε.Τ.Α. Πόροι και έσοδα που αφορούν σε κάθε ένα χωρι¬ 
στά από τα Ινστιτούτα του Ε.Κ.Ε.Τ.Α. ή προέρχονται από δρα¬ 
στηριότητες αυτών, κατατίθενται σε ιδιαίτερους χωριστούς 
λογαριασμούς τράπεζας και η ανάληψη, διάθεση ή πραγμα¬ 
τοποίηση οποιοσδήποτε δαπάνης από το λογαριασμό αυτό 
γίνεται με ειδική εντολή του διευθυντή του αντίστοιχου Ινστι¬ 
τούτου, ή του νόμιμα εξουσιοδοτουμένου από αυτόν. 

3. Σύμφωνα και σε εφαρμογή του άρθρου 23 παρ. 4 του Ν. 
1514/85 και μέσα στο πλαίσιο του ισχύοντος καθεστώτος το 
Ε.Κ.Ε.Τ.Α. και τα Ινστιτούτα του απαλλάσσονται από την κα¬ 
ταβολή δασμών, φόρων και τελών οποιοσδήποτε φύσης για 
τα εισαγόμενα από αυτά ερευνητικά όργανα, εξαρτήματά 
τους ή άλλα υλικά εξοπλισμού που είναι αναγκαία για την εκ¬ 
πλήρωση του προορισμού τους. 

Άρθρο 19. 

Τελικές και μεταβατικές διατάξεις - Διάλυση. 

1. Για την αντιμετώπιση των άμεσων και επιτακτικών οργα¬ 
νωτικών και λειτουργικών αναγκών, κατά το πρώτο στάδιο 
λειτουργίας του Ε.Κ.Ε.Τ.Α. και μέχρι την εκλογή διευθυντών, 
σύμφωνα με το άρθρο 7 παράγραφος 1 του παρόντος, ορί¬ 
ζονται οι ακόλουθοι διευθυντές για διάστημα όχι μεγαλύτερο 
των 5 ετών: 

α. Ο κατά τη δημοσίευση του παρόντος Προεδρικού Δια¬ 
τάγματος υπηρετών διευθυντής του Ι.Τ.ΧΗ.Δ. ορίζεται αυτο¬ 
δικαίως ως προσωρινός Διευθυντής του προβλεπόμενου από 
το παρόν στο άρθρο 4 αντίστοιχου Ινστιτούτου του Ε.Κ.Ε.Τ.Α. 
και ως Προσωρινός Διευθυντής της Κ.Δ. του Ε.Κ.Ε.Τ.Α. 

β. Ο υπηρετών διευθυντής του Ι.Π.ΤΗΛ. ορίζεται αυτοδικαί¬ 
ως Διευθυντής του προβλεπόμενου από το παρόν αντίστοι¬ 
χου Ινστιτούτου του Ε.Κ.Ε.Τ.Α. 

γ. Οι Προσωρινοί Διευθυντές στο Ινστιτούτο Αγροβιοτε- 
χνολογίας και στο Ινστιτούτο Μεταφορών ορίζονται με από¬ 
φαση του Υπουργού Ανάπτυξης. 


Η πενταετής θητεία των παραπάνω αρχίζει από τη δημοσί¬ 
ευση του παρόντος Προεδρικού Διατάγματος. 

2. Οι οποιεσδήποτε φύσης κενές ή μη, θέσεις προσωπικού 
των ενοποιουμένων ΕΙΤΧΗΔ και Ι.Π.ΤΗΛ. μεταφέρονται αυτο¬ 
δικαίως στο Ε.Κ.Ε.Τ.Α. Το προσωπικό που υπηρετεί κατά τη 
δημοσίευση του παρόντος Προεδρικού Διατάγματος στα Ιν¬ 
στιτούτα αυτά συνεχίζει να προσφέρει τις υπηρεσίες του στα 
αντίστοιχα Ινστιτούτα, με το ίδιο καθεστώς εργασιακής σχέ¬ 
σης που είχε και διέπεται από τις αντίστοιχες περί αυτού δια¬ 
τάξεις που διατηρούνται σε ισχύ, όσον αφορά τις αποδοχές 
του χωρίς να υπάρχει καμία επίπτωση στο καθεστώς ασφάλι¬ 
σης και συνταξιοδότησης. 

3. Η παροχή ερευνητικών υπηρεσιών προς το Ε.Κ.Ε.Τ.Α., με 
σχέση σύμβασης έργου, δεν θεωρείται κατοχή δεύτερης θέ¬ 
σης, σύμφωνα με τις διατάξεις του άρθρου 31 παρ. 7, εδ. β’ 
του ν. 1514/1985 και του άρθρου 2 παρ. 2 περιπτ. δ του 
ν.2530/1997 (ΦΕΚΑ’ 218). 

4. Σε περίπτωση που δεν έχει συγκροτηθεί το Ε.Σ. και τα 
Ε.Σ.Ι. του Ε.Κ.Ε.Τ.Α., τις αρμοδιότητες αυτών ασκεί το Δ.Σ. 
του Ε.Κ.Ε.Τ.Α., σύμφωνα με τις διατάξειςτου άρθρου 31 παρ. 
13 του ν. 1514/85. Το εκλεγόμενο ΕΣΙτου ΕΙΤΧΗΔ εξακολου¬ 
θεί να υπηρετεί μέχρι τη λήξη της θητείας του. 

5. Όπου στο παρόν Π ροεδρικό Διάταγμα απαιτείται γνώμη ή 
ψήφος ερευνητών ή του συνόλου των ερευνητών, ως ερευνη¬ 
τές νοούνται οι ερευνητές των βαθμιδών Α’, Β’, Γ’ και Δ’ ή της 
περιπτώσεως γ της παραγρ. 1 του άρθρου 19 του ν. 1514/ 
1985, που μετέχουν σε εγκεκριμένα προγράμματα του 
Ε.Κ.Ε.Τ.Α. 

6. Τα ακίνητα που ανεγέρθηκαν ή χρησιμοποιούνται για την 
στέγαση του Ε. Ι.Τ.ΧΗ.Δ βάσει του άρθρου 23 παρ. 1 περιπτ. ε 
του Ν. 2741/1999 καθώς και όλα τα υπόλοιπα περιουσιακά 
στοιχεία των ενοποιουμένων Ινστιτούτων Ε.Ι.Τ.ΧΗ.Δ και 
Ι.Π.ΤΗΛ ιδίως ενοχικά και εμπράγματα δικαιώματα, αποθεμα- 
τικά κλπ. περιέρχονται αυτοδικαίως στο Ε.Κ.Ε.Τ.Α. Υπογρα- 
φείσες συμβάσεις, εκτελούμενα προγράμματα και έργα και ο 
προϋπολογισμός του τρέχοντος έτους συνεχίζουν να εκτε- 
λούνται, καθώς και οι τυχόν εκκρεμείς δίκες να διεξάγονται, 
επ’ ονόματι των Ι.Τ.ΧΗ.Δ ή Ι.Π.ΤΗΛ αντίστοιχα, το δε 
Ε.Κ.Ε.Τ.Α. αναλαμβάνει αυτοδικαίως και χωρίς οποιαδήποτε 
άλλη διατύπωση, τα δικαιώματα και τις υποχρεώσεις που θα 
προκύψουν από τις ενέργειες αυτές. 

7. Μετοπαρόντροποποιείταιτο Π.Δ. 432/1987 (ΦΕΚΑ’ 204) 
λόγω της απόσπασης του Ι.Τ.ΧΗ.Δ. βάσει του άρθρου 25 
παρ.1 του Ν. 1514/1985 το οποίο δεν αποτελεί πλέον Ινστι¬ 
τούτο του ΙΤΕ. 

8. Σε περίπτωση διάλυσης του Ε.Κ.Ε.Τ.Α., τα περιουσιακά 
στοιχεία του περιέρχονται χωρίς άλλη διατύπωση στο Υ¬ 
πουργείο Ανάπτυξης ή σε άλλο φορέα, οποίος θα ορίζεται με 
απόφαση του Υπουργού Ανάπτυξης. Η αναγκαία τυχόν εκκα¬ 
θάριση ενεργείται από το ίδιο Υπουργείο ή τον αντίστοιχο φο¬ 
ρέα. 

Στον Υπουργό Ανάπτυξης αναθέτουμε τη δημοσίευση και ε¬ 
κτέλεση του παρόντος διατάγματος. 

Αθήνα, 9 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Κ. ΣΤΕΦΑΝΟΠΟΥΛΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

